cyanic-selkie/wikianc huggingface dataset:
Arshad Ayub
Tun (Dr.) Haji Arshad bin Ayub (15 November 1928 – 14 Jun 2022) ialah seorang ahli akademik dan pendidik Malaysia. Beliau merupakan mantan Pengerusi Lembaga Pengarah Universiti Malaya dan Pro-Canselor Universiti Teknologi MARA (UiTM). Di luar bidang pendidikan, Arshad berpengalaman luas dalam pentadbiran awam di negara ini dengan memegang jawatan-jawatan penting dalam pelbagai jabatan kerajaan mahupun kementerian, termasuk sebagai Timbalan Gabenor Bank Negara Malaysia pada 9 Mac 1975 hingga 1977.
Sekolah Jenis Kebangsaan (C) Taboh Naning
Sekolah Jenis Kebangsaan (C) Taboh Naning atau nama ringkasnya SJK(C) Taboh Naning, merupakan sebuah Sekolah jenis kebangsaan Cina yang terletak di Kampong Baru Taboh Naning.
Rayman Arena
Rayman Arena yang dikenal juga sebagai Rayman M di Eropah ialah permainan video lumba dan pesta Multipemain. Dibangunkan oleh Ubi Soft Milan dan diedarkan oleh Ubi Soft, untuk pelantar Xbox, PlayStation 2, Nintendo GameCube dan Microsoft Windows.
Sekolah Jenis Kebangsaan (C) Taboh Naning
Pada 2009, Sekolah Jenis Kebangsaan (C) Taboh Naning memiliki 50 pelajar lelaki dan 45 pelajar perempuan, menjadikan jumlah keseluruhan murid seramai 95 orang. Ia mempunyai seramai 10 orang guru.2009
Laluan Jingga (Metro Montreal)
Laluan Jingga (Perancis: Ligne orange) atau juga dikenali sebagai Laluan 2 merupakan salah satu daripada empat laluan kereta api bagi Metro Montreal di Montreal, Quebec, Kanada. Ia membentuk sebahagian daripada rangkaian asal dan telah dilanjutkan dari tahun 1980 hingga 1986. Pada 28 April 2007, tiga stesen baru di Laval dibuka, menjadikannya laluan kedua yang menjangkau dari pulau Montreal.
Rayman Arena
Rayman Rush
Rayman Rush merupakan sisi lain dari Rayman Arena, dibangunkan oleh Ubi Soft Shanghai, dan diedarkan untuk pelantar PlayStation.
Essey
Essey ialah komun di jabatan Côte-d'Or di timur Perancis.
Arshad Ayub
Pendidikan dan kerjaya
Tun Arshad memulakan pendidikan awal di Sekolah Melayu Parit Keroma, Muar, Johor sebelum melanjutkan pelajaran ke Sekolah Inggeris Kerajaan juga di Muar, Johor. Kemudian beliau telah melanjutkan pelajaran ke Universiti Malaya, Singapura (1949-1951), Kolej Pertanian Serdang, Selangor (1951-1954) dan University College of Wales, Aberystwyth, United Kingdom (1954-1958).
Kerjaya beliau bermula seawal tahun 1951 apabila beliau bertugas di Lembaga Pembangunan Industri Desa (RIDA). Beliau banyak terlibat dalam perancangan agenda pembangunan negara khususnya pada era selepas kemerdekaan negara dan agenda pembangunan inilah juga yang menjadi teras pentadbiran Tun Abdul Razak.
Pengarah ITM/UiTM
Beliau menjadi Pengarah Institut Teknologi MARA (ITM) pada tahun 1966. Beliau telah mewujudkan suatu institusi pengajian tinggi yang ulung kerana pelajar-pelajarnya terdiri daripada mereka yang institusi lain tidak mahu ambil kerana lemah keputusan peperiksaan Sijil Pelajaran Malaysia (SPM). Ketika itu, pelajar ITM tiada tempat tinggal, bilik kuliah di Jalan Othman, Petaling Jaya yang terhad dan ketidakinginan Jabatan Perkhidmatan Awam mengiktiraf diploma-diploma keluaran ITM. Arshad meletakkan mahasiswa ITM di merata tempat sekeliling Petaling Jaya dan Jalan Klang Lama, di Petaling Jaya di Seksyen 14, Seksyen 17, dan di Jalan Klang Lama.
Ketika itu mahasiswa menerima elaun RM15.00 sebulan dan kebanyakan pelajar yang tinggal di Jalan Klang Lama. Konsep pelajar tinggal di luar kawasan kampus inilah yang telah banyak ditiru oleh lain-lain institusi pengajian tinggi.
Arshad dikenali sebagai orang yang bertanggungjawab dalam pembangunan Universiti Teknologi MARA (UiTM), sebuah universiti yang ditubuhkan bagi memberikan peluang pendidikan tinggi yang lebih baik kepada golongan Melayu dan bumiputera. Sumbangan, peranan dan perjuangannya membangunkan pendidikan profesional dalam kalangan anak Melayu dan menjadikan mereka Bumiputera yang mampu memajukan potensi diri. Beliaulah yang menjadi arkitek penubuhan UiTM yang menjadi gedung modal insan pribumi yang teragung di Malaysia. Beliau merupakan pengarah pertama universiti tersebut dari tahun 1967 hingga 1975 yang pada waktu itu dikenali sebagai Institut Teknologi MARA.
Menteri Pelajaran ketika, Mahathir Mohamad meluluskan perpindahan beliau ke Bank Negara Malaysia. Tindakan ini dibantah oleh Kesatuan Mahasiswa Institut Teknologi MARA (KSITM) kerana bimbang merencatkan pembangunan ITM. Akta Universiti dan Kolej Universiti digubal pada 1975 bagi mengekang kegiatan demonstrasi dalam kalangan mahasiswa. Antara pelajar ITM yang aktif dalam demonstrasi ketika itu ialah Datuk Ibrahim Ali. Beberapa orang kakitangan dan pelajar menjadi tahanan polis dan Unit Simpanan Khas (FRU) keluar masuk kampus ITM.
Timbalan Gabenor Bank Negara dan Ketua Setiausaha Kementerian Pertanian
Di Bank Negara, Tun Arshad bekerja di bawah Tun Ismail Mohd Ali, suatu institusi terkenal selaku Gabenor Bank Negara yang lama berkhidmat di Komanwel.
Selepas itu, beliau dilantik sebagai Ketua Setiausaha Kementerian Pertanian.
Persaraan
Walaupun usia beliau telah menjangkau usia melebihi 90 tahun, Tun Arshad masih berkecimpung dalam perniagaan dan menjadi Ahli Lembaga Pengarah untuk beberapa syarikat awam dan badan-badan berkanun seperti Perbadanan Johor sehinggalah beliau meninggal dunia.
Kematian
Beliau telah dimasukkan ke unit kawalan rapi di sebuah hospital swasta di Petaling Jaya pada 7 Jun 2022 akibat masalah kesihatan dan doktor menyatakan keadaan kesihatan beliau adalah "separuh-separuh" sama ada akan bertambah baik keadaannya pada ketika itu. Tun Arshad Ayub meninggal dunia pada 14 Jun 2022 pada usia 93 tahun dan jenazahnya disemadikan di Makam Diraja Shah Alam, Selangor.
Dalam budaya masyhur
Arshad dilakonkan oleh Fizz Fairuz dalam filem 2013, Tanda Putera arahan Shuhaimi Baba.
Sultan Selangor telah menitahkan agar Persiaran Tun Arshad Ayub menjadi nama jalan baharu menggantikan Persiaran Institut yang menghubungkan kampus induk UiTM di Shah Alam, Selangor sempena menghargai jasa beliau sebagai Pengarah pertama Institut Teknologi Mara (ITM) yang kini merupakan Universiti Teknologi MARA (UiTM).
Anugerah
Pada 20 Julai 2012, beliau dianugerahkan Bintang Pribumi Perkasa Negara dan dinobatkan sebagai "Bapa Modal Insan Pribumi Negara" oleh pertubuhan pro-Melayu, Pertubuhan Pribumi Perkasa. Sepanjang kerjaya dalam perkhidmatan awam Malaysia, beliau telah dikurniakan dengan pelbagai anugerah, antaranya:
Permainan Besar
Permainan Besar, (The Great Game), ialah peristiwa persaingan dan konflik strategi antara Empayar British dengan Empayar Rusia untuk meluaskan kuasa mereka di Asia Tengah. Permainan Besar bermula pada 12 Januari 1830 ketika Lord Ellenborough, presiden Lembaga Kawalan di India, menugaskan Lord William Bentinck selaku gabenor jeneral untuk mewujudkan jalan perdagangan baru ke Amiriah Bukhara. Britain berhasrat untuk menguasai Amiriah Afghanistan dan menjadikan wialah itu sebagai wilayah naungan, dan menggunakan Empayar Uthmaniyah, Empayar Parsi, Kekhanan Khiva dan Amiriah Bukhara sebagai wilayah-wilayah untuk menyekat kemaraan Rusia. Ini akan melindungi India serta laluan perdagangan laut utama Britain dengan menghentikan Rusia daripada mendapatkan pelabuhan di Teluk Parsi atau Lautan Hindi. Rusia mencadangkan Afghanistan sebagai zon neutral. Hasil peristiwa ini termasuk Perang Inggeris-Afghan Pertama 1838 yang gagal, Perang Inggeris-Sikh Pertama pada 1845, Perang Inggeris-Sikh Kedua pada 1848, Perang Inggeris-Afghanistan Kedua pada 1878, dan penaklukan Kokand oleh Rusia.
Sebilangan sejarawan menganggap Permainan Besar berakhir dengan penandatanganan protokol Suruhanjaya Sempadan Pamir pada 10 September 1895, ketika sempadan antara Afghanistan dan empayar Rusia ditentukan. Ada segelintir pihak lain menetapkan titik akhir peristiwa ini dengan penandatanganan Konvensyen Inggeris-Rusia pada 31 Ogos 1907.
Steve Buscemi
Steven Vincent "Steve" Buscemi ialah seorang pelakon Amerika Syarikat.
Preseka (Babušnica)
Preseka (Babušnica) merupakan sebuah tempat yang terletak di Serbia.
16 Puasa
16 Puasa merupakan sebuah telefilem komedi Malaysia 2017 arahan dan tulisan Mamat Khalid. Dibintangi oleh Sabri Yunus, Aziz M. Osman, Nasrizal Ngasri dan Rab Khalid, telefilem yang sarat dengan pengajaran ini mengisahkan tentang sekumpulan penduduk kampung yang suka ponteng puasa dan menyembunyikan kegiatan mereka dari pengetahuan keluarga masing-masing.
Telefilem ini merupakan kesinambungan daripada 15 Puasa (telefilem) yang dibintangi oleh Adlin Aman Ramlie dan memulakan tayangan perdana di Astro First Eksklusif pada 8 Jun 2017 dan dipertontonkan buat pertama kali di Astro Citra dan Astro Mustika HD pada 2 Jun 2018.
Sekuel 17 Puasa menemui penonton di kaca TV pada 22 Mei 2019.
Plot
Cerita 16 Puasa mengisahkan tentang sekumpulan lelaki yang digelar Playboys of Plestik Hitam, yang terdiri daripada Abe Li, Aziz, Ngas, Yeh, Kudha dan Wani. Kumpulan ini suka berponteng puasa pada bulan Ramadan di tepi sungai tanpa dilihat sambil menyamarkan diri berpuasa di hadapan penduduk Kampung Beko dan isteri-isteri mereka.
Sepanjang cerita mengisahkan kehidupan setiap ahli kumpulan tersebut: Abe Li mempunyai keluarga dan juga daif, Aziz mempunyai keluarga besar yang isterinya akan melahirkan anak ke-13, Ngas mempunyai isteri yang garang dan Yeh yang tidak tahan isterinya yang membebel. Apabila Abe Li tidak mempunyai wang akibat membelanja makanan untuk kawan-kawan mereka, yang juga disusahkan dengan penutupan tempat kerjanya 4 bulan lalu, dia bersama Yeh dan Aziz pergi ke rumah Ngas untuk meminjam duit, tetapi gagal apabila isteri Ngas menyuruh Ngas untuk balik.
Seketika itu, AJKKK Kampung bersama-sama dengan ahli jabatan agama melakukan rondaan di kampung untuk menangkap sesiapa yang berniaga makanan pada pukul 11 pagi. Di akhir filem, kumpulan tersebut ditangkap oleh pihak agama di tepi sungai dan dibawa di dalam van jenazah untuk siasatan. Dalam van, mereka sudah insaf atas perbuatan mereka dan bertaubat. Apabila van jenazah berhenti langgar kereta isteri Aziz berdekatan sebuah bazaar Ramadan dan Ngas, Aziz dan Abe Li berhadapan dengan isteri-isteri mereka. Abe Li telahpun meminta maaf kepada isterinya Rokiah dan berjanji untuk berpuasa pada tahun depan, sebelum hujan lebat menimpa mereka untuk melarikan diri.
Cerita berakhir dengan sebuah persembahan dikir barat dan Abe Li mengetuainya bersama-sama dengan barisan pelakon filem.
Pelakon
• 2
Penerbitan
Penggambaran kebanyakannya dijalankan di Tanjung Malim, Perak. Barisan pelakon terdiri daripada pelakon yang bertaraf otai, termasuk Sabri Yunus, Aziz M. Osman, Nasrizal Ngasri, Man Kadir, Rab Khalid dan Jue Aziz.
Tema dan gaya
Tema yang diketengahkan dalam 16 Puasa berbentuk ironi, parodi, satira, dan realisme dalam masyarakat Melayu ketika berpuasa. Muzik yang digunakan dalam telefilem ini memiliki pengaruh Blok Komunis Timur, namun ia tidak menunjukkan Mamat menyokong fahaman komunis, sebaliknya mahu memperkenalkan genre muzik yang jarang didengari oleh masyarakat. Menerusi telefilem ini, Mamat mengulangi pendekatan P. Ramlee yang sering bekerjasama dengan orang-orang yang sama dalam setiap karyanya.
Kontroversi
Tidak lama selepas ia ditayangkan, 16 Puasa telah bocor di internet dan boleh ditonton dan diumatnaik secara percuma. Pengarahnya, Mamat Khalid turut mendapati telefilem arahannya juga dijual secara terbuka dalam bentuk DVD, namun beliau berbangga kerana 16 Puasa mendapat sambutan hangat penonton meskipun berdepan kontroversi.
Kesinambungan
Mamat Khalid dan barisan krew penerbitan supertelefilem 16 Puasa sepatutnya memulakan penggambaran kesinambungan kepada kisah tersebut iaitu 17 Puasa pada 25 Januari 2018, tetapi Mamat membatalkannya kerana Allahyarham Khalid Shamsuri atau lebih dikenali sebagai Rab Khalid yang membawa watak Yeh Sekupang, meninggal dunia akibat serangan jantung pada hari yang sama.
Mentor (musim 6)
Mentor 6 ialah musim keenam bagi siri asal Mentor dimana ianya sebuah rancangan realiti televisyen berbentuk pertandingan nyanyian yang dianjurkan oleh TV3 dimana program ini memperlihatkan penyanyi-penyanyi terkenal tanah air yang bergelar Mentor akan memilih dan membimbing peserta yang dipanggil Protege untuk menjadi seorang artis dan pelapis dimasa akan datang. Musim keenam mulai disiarkan pada 4 Mac 2012 iaitu pada hari Ahad jam 9 malam di saluran TV3.
Am
Mentor 6 dijuarai oleh Ella dengan protegenya, Puteri Caroline Mohd Kamel.
Mentor 6 telah menamatkan penyiarannya pada 10 Jun 2012.
Ujibakat
Seperti musim yang lalu, ujibakat Mentor dimulakan dengan sesi khas di Sabah dan Sarawak dengan pihak penerbit sebagai juri, tetapi kali ini dilanjutkan daripada dua kepada empat lokasi. Mereka yang berjaya dalam uji bakat ini akan diterbangkan ke Kuala Lumpur untuk melanjutkan uji bakat bersama mentor.
Ujibakat bersama mentor dilangsungkan di Sri Pentas (stesen TV3) pada tarikh-tarikh yang berikut:
Protege & Mentor
(Umur protege dicatat sewaktu pertandingan.)
Kumpulan A Kumpulan B
Fakta menarik
Wanie menghidap palsi pada sebelah kiri mukanya sewaktu berusia 12 tahun, menyebabkannya sukar untuk bertutur mahupun bernyanyi suatu ketika dahulu. Apapun, beliau dapat bertutur lagi setelah menyenamkan mukanya selama 18 bulan.
KJ pernah menimba pengalaman di kaca TV sebagai peserta pertandingan tarian berkumpulan Showdown 2010 dan Showdown 2011, masing-masing sebagai ahli Borneo Soul Breakerz dan Borneo Crew.
Pengenalan Show
Tarikh disiarkan: 18 Mac 2012 Juri professional: Di akhir konsert ini, keenam-enam pasangan mentor dan protege dibahagikan kepada kumpulan masing-masing. Tetapi beberapa hari selepas itu, Wanie terpaksa menarik diri dan diganti dengan Tisha.
Battle 1 Show (Group B)
Tarikh disiarkan: 1 April 2012 Juri professional:
Battle 2 Show (Group A)
Tarikh disiarkan: 15 April 2012 Juri professional:
Battle 3 Show (Group A)
Tarikh disiarkan: 29 April 2012 Juri professional:
Battle 3 Show (Group B)
Tarikh disiarkan: 6 Mei 2012 Juri professional:
Battle 4 Show (Group A)
Tarikh disiarkan: 13 Mei 2012 Juri professional: Markah keseluruhan:
Battle 4 Show (Group B)
Tarikh disiarkan: 20 Mei 2012 Juri professional: Markah keseluruhan:
Semifinal 1 Show
Tarikh disiarkan: 27 Mei 2012 Juri professional:
Semifinal 2 Show
Tarikh disiarkan: 3 Jun 2012 Juri professional: Markah keseluruhan:
Pusingan Battle
Kumpulan A: Kumpulan B:
Pusingan Semifinals
Pusingan 1 Pusingan 2
Hadiah
Senarai Pemenang & Hadiah
Crans, Ain
Crans ialah komun di jabatan Ain dan di kawasan Rhône-Alpes di timur Perancis.
Molly Shannon
Molly Helen Shannon ialah seorang pelakon Amerika Syarikat.
Utusan Cinta Buat Adam (drama)
Utusan Cinta Buat Adam ialah sebuah siri drama televisyen Malaysia 2019 dibintangi oleh Kamal Adli, Puteri Aishah dan Sharifah Sakinah. Diadaptasi dari novel 2017 bertajuk sama karya Myra Ameer, drama ini memulakan tayangan perdana di Slot Akasia TV3 dari 3 Julai 2019 hingga 9 Ogos 2019 menggantikan Kau Yang Pertama.
Sinopsis
Mengisahkan Aireen Husna (Puteri Aishah), seorang arkitek yang sering kali ternampak Adam Firdaus (Kamal Adli) di masjid yang selalu dikunjunginya. Aireen jatuh hati pada Adam walaupun tidak dapat mengenali siapa Adam sebenarnya. Aireen mengimpikan calon suami yang beriman dan mendambakan cinta setulus cinta Rasullah dan Siti Khadijah. Kagum dengan kesungguhan Siti Khadijah untuk memiliki Rasullulah, Aireen mula merisik siapakah Adam dan terus melamarnya.
Adam binggung menerima lamaran daripada Aireen. Desakan daripada Tok Wan (Kartina Aziz) yang mahu Adam berkahwin dengan Liyana (Sharifah Sakinah) tidak menyenangkan Adam. Namun akhirnya, Adam memilih untuk menerima lamaran Aireen. Persetujuan Adam mengahwini Aireen menggembirakan semua ahli keluarga kecuali Tok Wan yang merasakan Adam menderhaka. Tok Wan marah Adam menolak pilihannya. Kemarahannya semakin memuncak apabila Adam dan Aireen tetap disatukan walaupun puas dia menghalang. Aireen menganggap Adam menerimanya kerana kasihan tetapi pendirian Adam pula berbeza. Adam inginkan satu hubungan yang lebih diredai iaitu selepas mereka disatukan.
Di hari pernikahan mereka, Adam tidak sangka gadis yang sudah beberapa kali ditemuinya itu ialah isternya, Adam sangat gembira kerana dia memang sudah jatuh hati pada Aireen. Walaupun Adam dan Aireen bukan berkahwin atas dasar cinta, mereka saling lengkap melengkapi dan menjalani fasa baharu dengan penuh kasih sayang.
Ketika perkahwinan mereka menjengah tiga bulan, Aireen masih belum mengandung. Tok Wan mula campur tangan dan menyuruh Aireen membuat pemeriksaan kesuburan. Aireen didapati mempunyai masalah untuk hamil dan terpaksa menjalani rawatan kesuburan jika mahu hamil. Aireen kecewa tetapi Adam tetap tenang dan bersetuju agar Aireen melalui sesi rawatan seperti yang dinasihatkan oleh ibu mertuanya.
Tok Wan semakin membenci Aireen sebaik mengetahui perkara tersebut. Dia mendeasak Adam berkahwin lagi tetapi Adam tidak bersetuju. Aireen juga tegas menghalang. Sakit hati dengan penolakan Adam dan bantahan Aireen, Tok Wan semakin berang. Setelah dihasut oleh Liyana, Tok Wan mula mengunakan ilmu hitam untuk memisahkan Adam dan Aireen. Bahagaimanakah Adam dan Aireen mempertahankan mahligai cinta mereka?
Filem Ned Kelly
Filem Ned Kelly boleh merujuk pada beberapa perkara, antaranya adalah:-
5.1
5.1 ialah nama am untuk sistem audio bunyi keliling. 5.1 ialah tata letak yang paling umum digunakan di teater rumah. Ini menggunakan lima saluran lebar penuh dan satu saluran kesan frekuensi rendah ("titik satu"). Dolby Digital, Dolby Pro Logic II, DTS, SDDS, dan THX ialah sistem 5.1 yang umum. 5.1 juga merupakan komponen audio bunyi keliling dari siaran digital dan muzik.
Semua sistem 5.1 menggunakan saluran dan konfigurasi speaker yang sama, memiliki saluran kiri dan kanan depan, saluran tengah, dua saluran keliling (kiri dan kanan) dan saluran kesan frekuensi rendah yang direka untuk subwoofer.
Sekolah Jenis Kebangsaan (C) Lendu
Sekolah Jenis Kebangsaan (C) Lendu atau nama ringkasnya SJK(C) Lendu, merupakan sebuah Sekolah jenis kebangsaan Cina yang terletak di Kampong Baru Lendu,.
Pada 2009, Sekolah Jenis Kebangsaan (C) Lendu memiliki 86 pelajar lelaki dan 65 pelajar perempuan, menjadikan jumlah keseluruhan murid seramai 151 orang. Ia mempunyai seramai 14 orang guru.2009
Tales from Earthsea (filem)
Tales from Earthsea (bahasa Melayu harafiah Tales from Earthsea ) ialah sebuah filem berbahasa Jepun yang mula ditayangkan pada tahun 2006.
Filem Tales from Earthsea ini telah dihasilkan di bawah arahan pengarah Goro Miyazaki.
Pelakon
Filem ini turut disertai oleh beberapa orang pelakon terkenal, antaranya adalah Timothy Dalton, Willem Dafoe, Mariska Hargitay
Ringkasan
Something bizarre has come over the land. The kingdom is deteriorating. People are beginning to act strange... Dir
Lapangan Terbang El Rosal-Tcrnel Mantilla
Lapangan Terbang El Rosal-Tcrnel Mantilla adalah sebuah lapangan terbang yang terletak di bandar Tulcan, Ecuador.
Lapangan Terbang El Rosal-Tcrnel Mantilla terletak pada kedudukan latitude N00* 48.5667', longtitude W77* 42.4833' pada ketinggian 2941.02 meter dari aras laut.
Cebrones del Río
Cebrones del Río merupakan sebuah kawasan perbandaran di Sepanyol di León, di komuniti autonomi Castile dan León.
PIJ Property Development
'''PIJ Property Development Sdn. Bhd'''. (PIJ Property) adalah sebuah syarikat pemaju pembangunan perumahan dan hartanah, milik penuh PIJ Holdings.
Pada awal penubuhan, PIJ Property mempelopori pembinaan sekolah-sekolah agama bagi pihak Majlis Agama Islam Johor sejak tahun 1996.
Tanggungjawab Sosial Korporat (CSR)
Di bawah Kumpulan PIJ Holdings, PIJ Property bertanggungjawab membina projek perumahan anjuran Kerajaan Negeri Johor seperti Rumah Mampu Milik Johor (RMMJ) dan PR1MA. Berikut adalah senarai projek perumahan yang telah dilaksanakan olej PIJ Property.
Banská Belá
Banská Belá merupakan sebuah kampung dan kawasan perbandaran yang terletak di daerah Banská Štiavnica, wilayah Banská Bystrica, Slovakia.
Gunung Berapi Kaguyak
Gunung Berapi Kaguyak atau nama Inggerisnya (Mount Kaguyak) merupakan sebuah gunung berapi yang terletak di Alaska, Amerika Syarikat.
Gunung Berapi Kaguyak yang setinggi 901 meter (2956 kaki), terletak pada kordinate 58° 36′30″N, 154° 1′40″W.
Gunung Berapi Kagamil
Gunung Berapi Kagamil atau nama Inggerisnya (Mount Kagamil) merupakan sebuah gunung berapi yang terletak di Alaska, Amerika Syarikat.
Gunung Berapi Kagamil yang setinggi 893 meter (2930 kaki), terletak pada kordinate 52° 58′25″W, 169° 43′0″W.
Phuphkalan
Phuphkalan ialah sebuah perbandaran ("nagar panchayat") dalam daerah Bhind di negeri Madhya Pradesh, India.
Demografik 2001
Menurut bancian India pada tahun 2001, Phuphkalan memiliki bilangan penduduk seramai 10,245. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.
Pendidikan 2001
Menurut bancian India pada tahun 2001 Phuphkalan memiliki kadar pendidikan (kebolehan membaca) 61%, melebihi kadar purata kebangsaan 59.5%; dengan 63% lelaki dan 37% wanita mampu membaca. 17% dari populasi berusia di bawah 6 tahun. (2001)
David Spade
David Wayne Spade ialah seorang pelakon Amerika Syarikat.
Pulau Jambongan
thumb|right|Pulau Jambongan dilihat daripada satelite Pulau Jambongan terletak di pantai utara Sabah, Malaysia. Ia merupakan salah satu pulau yang terbesar yang terdapat di Sabah. Lebih tepat lagi pulau ini terletak di Teluk Paitan dalam daerah Beluran, Bahagian Sandakan. Pekan Jambongan terletak di tenggara pulau tersebut. Titik aras tertinggi di pulau ini adalah Bukit Buli Gantungan, tingginya kira-kira 156 meter dari aras laut. terdapat beberapa buah kampung antaranya ialah Kampung Limau-limau, Kampung Malalin dan Kampung Hujung.
Lapangan Terbang Los Comandos
Lapangan Terbang Los Comandos adalah sebuah lapangan terbang yang terletak di bandar Los Comandos, El Salvador.
Lapangan Terbang Los Comandos terletak pada kedudukan latitude N13* 43.5694', longtitude W88* 06.4042' pada ketinggian 280.11 meter dari aras laut.
Kampung Sungai Petai
Kampung Sungai Petai ialah nama bagi beberapa tempat, iaitu:
Senarai rakaman Plácido Domingo
Plácido Domingo telah merakamkan beratus lagu-lagu nyanyian, aria - aria opera, lakonan opera dan konsert di sepanjang karier beliau sebagai penyanyi tenor opera.
Daripada peranan utama yang pertama sebagai Alfredo dalam "La traviata" pada 1961, debut opera penting bagi beliau berterusan dengan pantas : "Tosca" di Hamburg State Opera dan "Don Carlos" di Vienna State Opera pada 1967; "Adriana Lecouvreur" di Metropolitan opera, "Turandot" di Verona dan "La bohème" di San Francisco pada 1969; "La Gioconda" pada 1970; "Tosca" di Royal Opera House pada 1971; "La bohème" di Bavarian State Opera pada 1972; "Don Carlos" di Paris Opera pada 1973 dan juga di Salzburg Festival pada 1975; "Parsifal" pada 1995 di Bayreuth Festival; dan senarai ini berterusan sehingga ke hari ini, kerapkali peranan yang sama lebih dari sekali.
Domingo juga banyak membuat rakaman audio menyanyikan aria-aria opera, rakaman langsung nyanyian pementasan opera, nyanyian di konsert-konsert, termasuk nyanyian solo dan duet untuk lagu-lagu biasa atau dipanggil “crossover” (lagu pop yang dinyanyikan dengan cara atau suara opera). Album-album beliau muncul banyak kali di dalam carta Billboard sebagai album jualan klasikal dan “crossover” terbaik; memberikan beliau banyak rekod-rekod emas dan platinum dan 9 anugerah Grammy
Di bawah adalah senarai –senarai rakaman nyanyian muzik, rakaman dari persembahan lakonan opera, konsert dan album kompilasi beliau bersama penyanyi-penyanyi lain. Walau bagaimanapun, senarai – senarai ini bukanlah jumlah penuh nyanyian atau lakonan beliau kerana tidak semua persembahan- persembahan opera dan konsert-konsert beliau dirakamkan.
Rakaman opera dalam format DVD dan VHS
Nota: "Kat" ialah istilah pendek untuk nombor katalog syarikat rakaman; "ASIN" ialah nombor rujukan amazon.com.
Pa' Kaber, Krayan Selatan, Nunukan
Pa' Kaber merupakan sebuah desa di wilayah kecamatan Krayan Selatan, kabupaten Nunukan, Provinsi Kalimantan Timur.
Senarai rakaman Plácido Domingo
Rakaman opera dalam format audio CD
Nota: "Kat" ialah istilah pendek untuk nombor katalog syarikat rakaman; "ASIN" ialah nombor rujukan amazon.com.
Kesihatan di Lubnan
thumb|[[Jangka hayat di Lubnan]] Lubnan merupakan sebuah negara berpendapatan sederhana kecil di pantai Mediterranean Timur dengan populasi kira-kira 4 juta rakyat Lubnan, 1.2 juta pelarian Syria, dan setengah juta pelarian Palestin. Ia berada pada peringkat ketiga peralihan demografinya yang dicirikan oleh penurunan dalam kedua-dua kadar kesuburan dan kematian. Lebih-lebih lagi, Lubnan, seperti kebanyakan negara di Timur Tengah sedang mengalami peralihan epidemiologi dengan populasi yang semakin tua menghidap penyakit kronik dan tidak berjangkit. Kematian yang berkaitan dengan penyakit tidak berjangkit ialah 404.4 kematian bagi setiap 100,000 individu, dengan anggaran 45% disebabkan oleh penyakit kardiovaskular, menjadikan mereka punca utama kematian di Lubnan. Lubnan mempunyai indeks kesihatan yang hampir dengan negara yang lebih maju, dengan jangka hayat yang dilaporkan semasa kelahiran 80.1 tahun (81.4 tahun untuk wanita dan 78.8 tahun untuk lelaki) dan kadar kematian bawah lima tahun sebanyak 9.5 bagi setiap 1,000 kelahiran hidup pada 2016. Sejak berakhirnya Perang Saudara Lubnan selama 15 tahun pada tahun 1990, penunjuk kesihatan Lubnan telah meningkat dengan ketara.
Inisiatif Pengukuran Hak Asasi Manusia mendapati Lubnan memenuhi 85.1% daripada apa yang sepatutnya dipenuhi untuk hak untuk kesihatan berdasarkan tahap pendapatannya. Apabila melihat kepada hak untuk kesihatan berkenaan dengan kanak-kanak, Lubnan mencapai 99.1% daripada apa yang diharapkan berdasarkan pendapatan semasanya. Berkenaan dengan hak kesihatan di kalangan penduduk dewasa, negara mencapai 98.9% daripada apa yang diharapkan berdasarkan tahap pendapatan negara. Secara keseluruhan, Lubnan berada di antara kategori "buruk" dan "adil" untuk hak untuk kesihatan kerana apabila menilai hak untuk kesihatan reproduktif, negara hanya memenuhi 57.2% daripada apa yang dijangka dicapai oleh negara berdasarkan sumber (pendapatan) ia telah tersedia.
Senarai rakaman Plácido Domingo
Rakaman babak opera terpilih dalam format CD
Nota: "Kat" ialah istilah pendek untuk nombor katalog syarikat rakaman; "ASIN" ialah nombor rujukan amazon.com.
Kompilasi aria dan lagu (Solo, duet, trio)
Nota: "Kat" ialah istilah pendek untuk nombor katalog syarikat rakaman; "ASIN" ialah nombor rujukan amazon.com.
Rakaman muzik Krismas dan nyanyian gereja
Nota: "Kat" ialah istilah pendek untuk nombor katalog syarikat rakaman; "ASIN" ialah nombor rujukan amazon.com.
Rakaman The Three Tenors
Nota: "Kat" ialah istilah pendek untuk nombor katalog syarikat rakaman; "ASIN" ialah nombor rujukan amazon.com.
Lebuh Raya Utara Selatan 2
Lebuh Raya Utara Selatan 2 dirancang sebagai opsyen Projek Lebuh Raya Utara Selatan (PLUS).
Sekolah Jenis Kebangsaan (C) Khiak Yew
Sekolah Jenis Kebangsaan (C) Khiak Yew atau nama ringkasnya SJK(C) Khiak Yew, merupakan sebuah Sekolah jenis kebangsaan Cina yang terletak di Tebong.
Lebuh Raya Utara Selatan 2
Bekas Menteri Kerja Raya, Datuk Seri S. Samy Vellu pernah menyatakan lebuh raya itu akan dibina dalam 2 fasa. Fasa 1 dari Banting ke Sabak Bernam. Fasa 2 dari Taiping ke Sabak Bernam.
Sekolah Jenis Kebangsaan (C) Khiak Yew
Pada 2009, Sekolah Jenis Kebangsaan (C) Khiak Yew memiliki 33 pelajar lelaki dan 39 pelajar perempuan, menjadikan jumlah keseluruhan murid seramai 72 orang. Ia mempunyai seramai 10 orang guru.2009
Lebuh Raya Utara Selatan 2
Menteri Kerja Raya Datuk Shaziman Abu Mansor menyatakan kajian diperlukan untuk menentukan kadar trafik serta pekan yang boleh dilalui lebuh raya baru, kesannya terhadap ekonomi dan pembangunan setempat. Fasa 2 tidak dilaksanakan kerana kajian mendapati ia tidak sesuai. Tetapi ia menjadi Lebuhraya Pantai Barat (Banting-Taiping)
Bunyi keliling
Dalam bidang elektronik, bunyi keliling (surround sound) merangkumi pelbagai teknik memperkayakan mutu pengeluaran semula bunyi dari punca audio dengan saluran audio yang dihasilkan melalui pembesar suara tambahan yang terperinci. Lingkungan pendengaran manusia yang bersifat tiga dimensi boleh dimanfaatkan sepenuhnya dengan meletakkan saluran audio di atas dan bawah pendengar. Justeru, penggunaan bunyi keliling berbilang saluran mampu mengelilingi penonton (keliling kiri, keliling kanan, keliling belakang), berbanding "saluran skrin" (yang hanya mampu menghasilkan bunyi dari tengah, kiri dan kanan hadapan).
Teknologi bunyi keliling digunakan dalam sistem panggung wayang, teater rumah, konsol permainan video, komputer peribadi dan sebagainya. Antara media-media bunyi keliling yang kerap dijumpai termasuk kaset video, DVD video, dan siaran HDTV yang berkod Dolby Pro Logic, Dolby Digital, atau DTS, tidak lupa juga format-format seperti DVD-Audio (DVD-A) dan Super Audio CD (SACD) yang saling bersaing, dan MP3 Surround. Format bunyi keliling 5.1 yang digunakan di pawagam termasuklah Dolby Digital, DTS, dan Sony Dynamic Digital Sound (SDDS).
Kebanyakan rakaman bunyi keliling dihasilkan dalam bidang penerbitan filem atau permainan video; tetapi wujudnya juga kamera video pengguna yang dilengkapi ciri-ciri rakaman bunyi keliling yang sedia dipasang dalam peranti atau disediakan secara berasingan. Teknologi-teknologi bunyi keliling juga boleh digunakan untuk menzahirkan kaedah-kaedah ekspresi kesenian yang baru dalam bidang muzik. Berikutan kegagalan audi kuadrafonik pada 1970-an, muzik berbbilang saluran diperkenalkan semula secara beransur-ansur sejak tahun 1999 dengan bantuan format SACD dan DVD-Audio. Sesetengah penerima AV, sistem stereofonik, dan kad bunyi komputer disepadukan dengan pemproses isyarat digital atau pemproses audio digital untuk menyelakukan bunyi keliling dari sumber stereofonik.
Gunung Berapi Kanaga
Gunung Berapi Kanaga atau nama Inggerisnya (Mount Kanaga) merupakan sebuah gunung berapi yang terletak di Alaska, Amerika Syarikat.
Gunung Berapi Kanaga yang setinggi 1307 meter (4288 kaki), terletak pada kordinate 51° 55′22″N, 177° 10′4″W.
J. P. Manoux
Jean-Paul Christophe Manoux ialah seorang pelakon Amerika Syarikat.
Hidrogen sianida
Hidrogen sianida (juga dikenali dengan nama arkaiknya asid Prussia) ialah satu sebatian tidak organik dengan formula kimia HCN. Sebatian ini ialah cecair tidak berwarna dan sangat beracun yang mendidih pada suhu lebih sedikit daripada suhu bilik, 26 °C. Hidrogen sianida ialah molekul linear dengan ikatan ganda tiga antara atom karbon dan nitrogen. Tautomer minor bagi HCN ialah hidrogen isosianida, HNC.
Hidrogen sianida adalah sedikit berasid dengan pKa 9.2. HCN mengion dalam air secara separa dan menghasilkan anion sianida, CN-. Larutan hidrogen sianida dalam air pula dipanggil asid hidrosianik. Garam hidrogen sianida juga dikenali sebagai sianida.
HCN mempunyai bau yang seperti badam yang pahit dan samar-samar yang sesetengah orang tidak dapat kesan disebabkan oleh satu trait genetik. Sebatian muda meruap ini digunakan sebagai racun makhluk perosak disedut dan racun manusia. Ion-ion sianida mengganggu enzim-enzim pernafasan yang mengandungi besi.
HCN dihasilkan dalam skala industri dan merupakan bahan asas yang sangat berharga kepada pelbagai jenis bahan kimia daripada polimer ke bahan kimia farmaseutikal.
Sejarah penemuan
thumb|left|220px|Ion [[kalium ferisianida|ferisianida berwarna merah yang merupakan salah satu komponen biru Prussia.]]Hidrogen sianida pertama kali diasingkan daripada pigmen biru (biru Prussia) yang telah diketahui kewujudannya sejak 1704 tetapi strukturnya tidak diketahui. Kini, bahan ini diketahui merupakan sejenis polimer koordinasi dengan struktur yang kompleks dan formula empirik ferik ferosianida terhidrat. Pada tahun 1752, seorang ahli kimia Perancis, Pierre Macquer, telah menunjukkan bahawa biru Prussia boleh ditukarkan kepada besi oksida dan satu sebatian meruap, dan kedua-dua bahan ini boleh digunakan untuk membentuknya semula. Sebatian baru inilah apa yang kita kenali pada hari ini sebagai hidrogen sianida. Dengan mengikuti Macquer, bahan ini pertama kali disediakan daripada biru Prussia oleh ahli kimia Sweden, Carl Wilhelm Scheele pada 1782, dan ia diberi nama Jerman Blausäure (secara harfiah "Asid biru") disebabkan oleh sifat berasidnya di dalam air dan penghasilannya daripada biru Prussia. Dalam bahasa Inggeris, ia dikenali secara meluas dengan nama Prussic acid ("asid Prussia").
Pada 1787, ahli kimia Perancis, Claude Louis Berthollet telah menunjukkan bahawa asid Prussia tidak mengandungi oksigen. Ini adalah satu sumbangan yang penting kepada teori asid yang sebelum itu mengatakan bahawa asid perlu mengandungi oksigen (ini memberikan oksigen namanya, yang berasal daripada perkataan-perkataan Yunani yang bermaksud "penghasil asid", dan ini dipinjam terjemah oleh bahasa Jerman menjadi Sauerstoff). Pada 1811, Joseph Louis Gay-Lussac telah menyediakan hidrogen sianida tulen dan tercecair. Beliau kemudiannya menentukan formula kimia sebatian ini pada 1815. Radikal sianida di dalam hidrogen sianida mendapat namanya daripada perkataan cyan, yang bukan sahaja perkataan bahasa Inggeris untuk satu cahaya warna bagi biru, tetapi juga adalah perkataan Yunani untuk biru. Penggunaan nama ini sekali lagi disebabkan oleh asalnya daripada biru Prussia.
Penghasilan dan sintesis
Hidrogen sianida terhasil dalam jumlah yang terhad daripada pelbagai gabungan karbon, hidrogen dan ammonia. Kini, hidrogen sianida dihasilkan dalam jumlah yang banyak melalui beberapa proses. Ia juga adalah bahan buangan daripada penghasilan akrilonitril yang dipulihkan. Pada tahun 2006, kira-kira 500 juta ke 1 bilion paun bahan ini telah dihasilkan di Amerika Syarikat.
Proses yang paling penting ialah proses pengoksidaan Andrussow yang telah dicipta oleh Leonid Andrussow di IG Farben di mana metana dan ammonia bertindak balas dalam kewujudan oksigen pada suhu 1200 °C di atas mangkin platinum: Tenaga yang diperlukan untuk tindak balas ini dibekalkan oleh pengoksidaan separa metana dan ammonia.
Proses lain yang kurang kepentingannya ialah proses Degussa (proses BMA) di mana tidak ada oksigen yang ditambah dan tenaga perlu disalurkan secara tidak terus melalui dinding reaktor: Tindak balas ini adalah hampir serupa dengan pembentukan semula stim, iaitu tindak balas antara metana dan air untuk menghasilkan karbon monoksida dan hidrogen.
Dalam proses Shawinigan, hidrokarbon (misalnya propana) ditindakbalaskan dengan ammonia.
Di dalam makmal, sejumlah kecil HCN dihasilkan melalui penambahan asid kepada garam sianida logam alkali: Tindak balas ini kadang kala menyebabkan keracunan secara tidak sengaja kerana asid ini menukarkan garam sianida yang tidak berbahaya kepada HCN dalam bentuk gas.
Lapangan Terbang Antarabangsa El Salvador
Lapangan Terbang Antarabangsa El Salvador adalah sebuah lapangan terbang yang terletak di bandar San Salvador, El Salvador.
Gunung Berapi Kasatochi
Gunung Berapi Kasatochi atau nama Inggerisnya (Mount Kasatochi) merupakan sebuah gunung berapi yang terletak di Alaska, Amerika Syarikat.
Lapangan Terbang Antarabangsa El Salvador
Lapangan Terbang Antarabangsa El Salvador terletak pada kedudukan latitude N13* 26.6915', longtitude W89* 03.4108' pada ketinggian 30.78 meter dari aras laut.
Gunung Berapi Kasatochi
Gunung Berapi Kasatochi yang setinggi 314 meter (1030 kaki), terletak pada kordinate 52° 10′39″N, 175° 30′30″W.
Pa' Ibang, Krayan Selatan, Nunukan
Pa' Ibang merupakan sebuah desa di wilayah kecamatan Krayan Selatan, kabupaten Nunukan, Provinsi Kalimantan Timur.
Valid Love
Valid Love (bahasa Melayu harafiah "Cinta Sahih") ialah sebuah drama Korea Selatan tahun 2014 dibintangi oleh Uhm Tae-woong, Lee Si-young dan Lee Soo-hyuk. Drama ini disiarkan menerusi saluran tvN bermula 1 Disember 2014 sehingga 3 Februari 2015 sebanyak 20 episod.
Sukan Komanwel 2010
Sukan Komanwel 2010 adalah Sukan Komanwel kesembilan belas, dan kesembilan yang dianjurkan di bawah nama tersebut. Temasya ini berlangsung di New Delhi, India antara 3 Oktober hingga 14 Oktober 2010, acara pelbagai sukan yang terbesar di Delhi dan khususnya India, yang sebelum ini pernah menganjurkan Sukan Asia pada 1951 dan 1982. Upacara pembukaan dan penutup diadakan di Stadium Jawaharlal Nehru di Delhi. Ia adalah kali pertama Sukan Komanwel akan diadakan di India dan kali kedua acara diadakan di Asia (selepas 1998 di Kuala Lumpur, Malaysia). Seramai 6,081 atlet daripada 71 pasukan Komanwel bertanding dalam 21 sukan dan 272 acara.
Pembidaan
Dua pembida utama untuk Sukan Komanwel 2010 datang dari Delhi, India dan Hamilton, Ontario, Kanada. Undian ahli diadakan di Perhimpunan Am Persekutuan Sukan Komanwel di Montego Bay, Jamaica pada November 2003. Delhi menang 46 undian berbanding 22 untuk mengesahkan kejayaan pertama India mendapat hak penganjuran Sukan Komanwel. Ini juga percubaan Kanada untuk menganjurkan temasya ini buat kali kelima. Cogan kata bidaan India ketika itu adalah New Frontiers and Friendships (Sempadan dan Persahabatan Baru).
India mendapat kelebihan di pusingan kedua proses mengundi dengan janji bahawa AS$100,000 akan dihulurkan kepada setiap negara peserta, di samping tiket dan khidmat penerbangan, penginapan dan pengangkutan. Kejayaan Sukan Afro-Asia 2003 di Hyderabad juga menunjukkan bahawa India mempunyai sumber, prasarana dan pengetahuan teknikal untuk menganjurkan temasya sukan besar-besaran. India juga memberi penghargaan kepada Latif Butt, bekas naib presiden Majlis Olimpik Asia, atas sokongan yang diberikannya dalam kejayaan merangkul hak penganjuran Sukan Komanwel, dengan berucap, "Kamu telah memainkan peranan penting dalam peruntukan Sukan Komanwel 2010 kepada India. Usaha sebegini wajar dicontohi oleh semua yang berkenaan di Pakistan dan India. Tidak dinafikan bahawa jika kedua-dua pihak terus berpandukan impian sedemikian, suatu hari nanti generasi akan datang akan beroleh hasilnya dan bersyukur atas sesiapa yang melakukan sumbangan ini, iaitu semestinya kamu." Kerajaan India menyatakan bahawa pihaknya akan menaja jamin perbelanjaan keseluruhan temasya.
Jawatankuasa penganjur
Jarnail Singh merupakan CEO manakala Suresh Kalmadi adalah ketua jawatankuasa penganjur.
Kos
Jumlah bajet rasmi dianggarkan untuk penganjuran temasya ini adalah ₹ 114,940,000,000 dan ini tidak termasuk pembangunan infrastruktur tidak berkaitan sukan dalam bandar raya seperti lapangan terbang, jalan dan infrastruktur lain. .
Maskot
Maskot rasmi Sukan Komanwel 2010 ialah Shera, seekor harimau bersifat manusia. Namanya berasal dari "Sher", yang bermaksud harimau atau singa dalam bahasa Hindi basahan.
Lagu rasmi
Lagu rasmi Sukan Komanwel 2010 Jiyo Utho Bado Jeeto digubah dan dipersembahkan oleh pemuzik India, A. R. Rahman. Judulnya berasaskan slogan temasya, iaitu "Come out and play". Seni katanya ditulis oleh Mehboob dalam bahasa Hindi dengan sedikit kata-kata Inggeris. Lagu ini keluar pada 28 Ogos 2010. Video muziknya diarah oleh Bharath Bala, keluar pada 23 September dengan versi lagu yang lebih pendek.
Kalendar
Kalendar rasmi Sukan Komanwel 2010 adalah seperti berikut:
! Oktober !! 3     !    4  !   5  !   6  !   7  !   8  !   9  !   10  !   11  !   12  !   13  !   14  ! Venue ! Oktober !! 3   ! 4 ! 5 ! 6 ! 7 ! 8 ! 9 ! 10 ! 11 ! 12 ! 13 ! 14 ! Venue
Acara sukan
Terdapat 17 sukan dirancang untuk Sukan Komanwel 2010.
Baju merah (Itali)
180px|thumb|Baju merah biasa dan topi Garibaldino Baju merah atau jaket merah merupakan golongan sukarelawan yang menjadi penyokong kempen negarawan Itali, Giuseppe Garibaldi. Istilah tersebut diambil daripada warna pakaian sukarelawan itu sebagai ganti kepada pakaian seragam.
Baju merah sangat terkenal dan mempengaruhi banyak tentera di seluruh dunia. Contohnya semasa Perang Saudara Amerika, 39 Rejimen Infantri New York daripada Tentera Kesatuan dan 6 Rejimen Infantri Louisiana daripada Tentera Negeri Gabungan turut memakai baju merah sebagai sebahagian daripada seragam mereka.
Sekolah Jenis Kebangsaan (C) Masjid Tanah
Sekolah Jenis Kebangsaan (C) Masjid Tanah atau nama ringkasnya SJK(C) Masjid Tanah, merupakan sebuah Sekolah jenis kebangsaan Cina yang terletak di Masjid Tanah.
Pada 2009, Sekolah Jenis Kebangsaan (C) Masjid Tanah memiliki 178 orang pelajar lelaki dan 151 orang pelajar perempuan, menjadikan jumlah keseluruhan murid seramai 329 orang. Ia mempunyai seramai 24 orang guru.2009
Kumpulan Pemantauan Antarabangsa-Mindanao V
Kumpulan Pemantauan Antarabangsa Mindanao 5 (TPA-M 5) merupakan kumpulan ke-5 Kumpulan Pemantauan Antarabangsa Mindanao, yang bertujuan mengembalikan keamanan di kepulauan Mindanao, selatan Filipina. Ia mula beroperasi semula sebagai kesinambungan operasi TPA-M 4 yang ditangguhkan sejak 30 November 2008.
TPA-M 5 diketuai Pengarah Infantri Tentera Darat Mejar Jeneral Datuk Baharum Hamzah bersama 12 anggota termasuk pegawai Angkatan Tentera Malaysia (ATM), tiga pegawai dari pasukan Polis Diraja Malaysia (PDRM) dan dua anggota dari Perkhidmatan Awam. Majlis penghantaran TPA-M 5 diadakan di Lapangan Terbang Subang dihadiri oleh Menteri Pertahanan Datuk Seri Dr Ahmad Zahid Hamidi. Mereka berlepas dengan pesawat C-130 Hercules milik Tentera Udara Diraja Malaysia (TUDM) pada 1 Mac 2010.
Risikan tentera mendapati penglibatan semula Malaysia mengetuai TPA-M V dialu-alukan. Pasukan lain ialah 6 tentera Libya dan 10 anggota Brunei dan Jepun. Jumlah keseluruhan 60 pegawai pemantau. Mereka ditugaskan selama 12 bulan meliputi kawasan Cotabato, Gen San dan Zamboanga.
Rafael Seguis, pengerusi Panel Keamanan Kerajaan Filipina (GRP) menyambut ketibaan pasukan Malaysia di Lapangan Terbang Awang, bandar Cotabato. Mereka diraikan di Hotel Estoran, Cotabato. Pasukan ini akan memantau kemanusian, aspek pembangunan dan kemudahan berdasarkan terma perjanjian keamanan yang baru ditandatangani. Perjanjian damai itu antara Angkatan Tentera Filipina dengan Barisan Pembebasan Islam Moro (MILF).
Resolusi 1696 Majlis Keselamatan PBB
Resolusi 1696 Majlis Keselamatan PBB telah diluluskan oleh Majlis Keselamatan PBB pada 31 Julai 2006. Resolusi berkenaan, dicadangkan oleh China, Perancis, Jerman, Russia, United Kingdom dan Amerika Syarikat, telah mendesak Iran untuk menghentikan program pengkayaan uranium. 14 ahli daripada Majlis Keselamatan mengundi menyokong resolusi berkenaan; satu, Qatar, mengundi menentang.
Mohammed Zain Tajuddin
Mohammed Zain Tajuddin (Monte Zain) merupakan bekas Guru Bahasa Inggeris di Alor Setar,Kedah. Kini beliau menetap di California Amerika Syarikat sebagai pesara pegawai tentera. Beliau telah menulis buku 'Out of Malaya' pada tahun 1996.
Resolusi 1696 Majlis Keselamatan PBB
Kegagalan Iran untuk memberikan alasan yang memuaskan membawa kepada Resolusi 1737 Majlis Keselamatan PBB, membolehkan sekatan.
Mohammed Zain Tajuddin
Pada 1949, beliau mendorong Senu Abdul Rahman dan Syed Kechik Syed Mohamed Al-Bukhary yang kurang tahu berbahasa Inggeris supaya datang dan belajar di Amerika Syarikat (1952).
Beliau sendiri berhijrah ke Amerika Syarikat dan menjadi Pegawai Waran Tentera Amerika pada 1966 dan telah turut berjuang dalam Peperangan Korea dan juga dalam konflik Peperangan Vietnam. Beliau meninggalkan kampung halamannya di Alor Setar pada usia 20 tahun. Beliau belayar dengan kapal laut ke dunia baru Amerika Syarikat untuk menjadi pelakon Hollywood. Namanya ditukar kepada 'Monte Zain'. Pada Jun 1947, setibanya beliau di New York City, tanpa mengenali sesiapa beliau telah terpaksa berjalan tanpa arah seorang diri di sekitar Harlem dan New York Central Park, terpaksa tidur di stesen kereta api, tidur di kerusi taman dan di tepi pantai. Namun, setelah berjaya menemui seorang lagi lelaki Melayu yang bernama Santos, beliau telah di jemput untuk tinggal bersama dengan Santos sekeluarga dan telah kemudiannya mendapat pekerjaan di Pelabuhan New York sebagai seorang Buruh Kasar.
Kemudian bersama rakan beliau, seorang bekas Kelasi Kapal dari Indonesia bernama Adnan, beliau telah menaiki bas Greyhound dari New York City hingga ke California. Beliau kemudiannya telah mendaftarkan diri di Kolej Komuniti untuk mempelajari bidang seni lakonan. Walaupun terpaksa bekerja tiga shif sebagai pelayan restoran untuk menyara dirinya dan keluarganya di Tanah Melayu, sambil itu, belaiu tetap nekad untuk terus belajar. Beliau juga tidak lupa menghantar USD5.00 setiap bulan kepada kawannya dalam Saberkas supaya mereka juga akan dapat datang belajar di Amerika. Dua orang rakan beliau Senu Abdul Rahman (Tan Sri, Datuk), dan Syed Kechik Syed Mohamed Al-Bukhary (Tan Sri, Datuk) telah mengikuti jejak langkah beliau dan turut bekerja di atas kapal serta mendarat di California dan di sambut oleh beliau. Azam beliau adalah untuk membantu seberapa ramai rakan yang boleh agar mereka akan dapat menimba ilmu pengetahuan di Amerika sebelum pulang semula ke Tanah Melayu untuk menyumbang ilmu dan tenaga dalam proses mencapai kemerdekaan daripada penjajahan British.
Perang Korea
Selepas bertemu dengan dua rakannya, beliau telah memutuskan untuk menyertai tentera Amerika Syarikat - demi kelangsungan hidup. Semasa Perang Korea, Tentera Amerika membuat kerahan tenaga dan secara tidak sengaja beliau tertangkap. Untuk menyelamatkan diri, dia mengaku sebagai keturunan Polinesia dari pulau Hawaii. Oleh kerana beliau telah bersekolah di sekolah Inggeris ketika di Kedah, kebolehan dan kemahirannya berbahasa Inggeris telah memberikan peluang kepada beliau untuk di latih di bawah Kor Risikan Tentera ketika berkhidmat di Korea.
Beliau menjadi warganegara Amerika dan menetap di California dan hidup bersama dengan isteri beliau Miyoko (Mariam Abdullah). Pada 7 September 2011, mereka telah meraikan ulang tahun perkahwinan mereka yang ke-55.
Beliau berjumpa dengan Miyoko ketika bersama dengan Pasukan Tentera Marine Amerika pada 1955 di Okinawa,Jepun. Mereka telah berkahwin pada 7 September 1956 dan telah di kurniakan dengan empat orang cahaya mata. Beliau juga pernah berkhidmat sebagai Ketua Unit Semboyan tentera Amerika dan di tempatkan di Germany sebelum di lantik sebagai Penasihat Ketenteraan di Kedutaan Besar Amerika di Bangkok sebelum bersara opsyen untuk menceburkan diri di dalam bidang perniagaan perkapalan di Hong Kong selama dua tahun. Kemudian beliau telah pindah semula balik ke California. Pada ketika usia beliau di sekitar 60'an, beliau telah mendaftarkan diri di University of Southern California (USC) dan mempelajari bidang penulisan dan juga seni penulisan perfileman. Beliau telah menulis beberapa episod untuk filem Walker Texas Ranger selain daripada diterima sebagai ahli dalam The American Screen's Writers Associations.